**Par „Vienošanās par parāda dzēšanu un tekošo rēķinu**

**apmaksu par siltumenerģijas lietošanu”**

**ar fiziskām personām noslēgšanu**

Pašvaldības akciju sabiedrība „Daugavpils siltumtīkli” (turpmāk tekstā PAS „Daugavpils siltumtīkli”) nosaka šādu „Vienošanās par parāda dzēšanu un tekošo rēķinu apmaksu par siltumenerģijas lietošanu” (turpmāk tekstā Vienošanās) noslēgšanas kārtību.

1. PAS „Daugavpils siltumtīkli” slēdz Vienošanos ar fizisku personu (dzīvokļa īpašnieku vai neprivatizētā dzīvokļa atbildīgo īrnieku), kurai ir parāds par siltumenerģiju par iepriekšējiem periodiem (turpmāk tekstā Parādnieks).
2. Vienošanās noslēgšanai PAS „Daugavpils siltumtīkli” ir izstrādāti dokumenta paraugi (pielikums Nr.1; Nr.2; Nr.3).
3. Vienošanās tiek slēgta pēc Parādnieka lūguma.
4. Vienošanās tiek norādīti abu pušu rekvizīti, apmaksas kārtība un termiņi.
5. Vienošanās tiek konstatēta parāda summa (pamatparāds un neapmaksāta nokavējuma nauda), kas norādīta parādnieka pēdējā rēķinā par siltumenerģiju.
6. PAS „Daugavpils siltumtīkli” un Parādnieks savstarpēji vienojoties sastāda parāda apmaksas grafiku.
7. Par prioritāti PAS „Daugavpils siltumtīkli” piedāvā apmaksāt parādu par siltumenerģiju līdz nākamās apkures sezonas sākumam (t.i. līdz 31.10.20\_\_), bet ņemot vērā parādnieka finansiālās grūtības vai citus apstākļus – parāda apmaksas grafiks var būt sastādīts uz laiku līdz 24 (divdesmit četriem) mēnešiem, *savukārt, ja parāda summa pārsniedz 1000.00 EUR – iespējama apmaksas grafika sastādīšana līdz 36 (trīsdesmit sešiem) mēnešiem,* sadalot parādu proporcionāli mēnešu skaitam, uz kuru tiks noslēgta vienošanās (pielikums Nr.1,Nr.2).
8. Ja parādnieks nevar apmaksāt parādu proporcionāli mēnešu skaitam vienādās daļās *un ņemot vērā to, ka apkures sezonā jāmaksā viss tekošā mēneša rēķins un parāda summa,* tad parāda summa tiek sadalīta sekojoši: apkures sezonas laikā - novembrī, decembrī, janvārī, februārī, martā un aprīlī jāapmaksā katru mēnesi ne mazāk par 30% no kopējā parāda, un atbilstoši, starpapkures laikā, t.i. maijā, jūnijā, jūlijā, augustā, septembrī, oktobrī – 70% no kopējā parāda.
9. Ja parādniekam ir trūcīgas ģimenes statuss, ģimenē ir divi un vairāk nepilngadīgi bērni, viņš ir cilvēks ar īpašām vajadzībām vai ģimenes loceklis ir cilvēks ar īpašām vajadzībām, dzīvokļa īpašniekam ir neapmaksāts hipotekārais aizdevums dzīvoklim par kuru tiek slēgta Vienošanās, vai ir citi īpaši apstākļi, tad Vienošanās var būt noslēgta līdz *48 (četrdesmit astoņiem)* mēnešiem. Šajā gadījumā parādnieks pievieno dokumentu kopijas, kas apliecina augstākminētos apstākļus.
10. Parādnieka motivācijai slēgt vienošanos, kas ļaus samazināt debitoru parādus, PAS „Daugavpils siltumtīkli” Vienošanās nosacījumos paredz nokavējuma naudas neaprēķināšanu Vienošanās izpildes gadījumā.
11. Ja PAS „Daugavpils siltumtīkli” ir stājies likumīgā spēkā tiesas nolēmums pret Parādnieku par parāda piedziņu un Parādnieks apņemas dzēst parādu un tekošos rēķinus labprātīgi, pēc Parādnieka lūguma un pēc lietā esošo tiesu izdevumu apmaksas PAS „Daugavpils siltumtīkli” slēdz Vienošanos līdz *36 (trīsdesmit sešiem)* mēnešiem (pielikums Nr.3.).
12. No PAS „Daugavpils siltumtīkli” puses Vienošanos paraksta valdes loceklis vai pilnvarota persona, kura uzņemas atbildību par savas pilnvaras spēkā esamību.
13. Parakstītā Vienošanās tiek reģistrēta Vienošanās reģistrācijas žurnālā (noslēgšanas datums, reģistrācijas numurs, Vienošanās summa, datums līdz kuram ir noslēgta Vienošanās).
14. Vienošanās nosacījumi (noslēgšanas datums, reģistrācijas numurs, Vienošanās summa, parāda apmaksas grafiks, datums līdz kuram ir noslēgta Vienošanās) tiek ievadīti datorprogrammā “Norēķini par siltumenerģiju”.
15. Ik mēnesi tiek nodrošināta Vienošanās nokavējuma naudas aprēķināšanas kontrole (izmantojot datorprogrammas “Norēķini par siltumenerģiju iespējas”).
16. Ja parādnieks apmaksā parāda summu pilnā apmērā vienā maksājumā un iesniedz rakstisku iesniegumu, PAS “Daugavpils siltumtīkli” ir tiesības noņemt neapmaksāto nokavējuma naudu uz parāda apmaksas dienu, bet noņemtās nokavējuma naudas apmērs nevar pārsniegt nokavējumu naudu, kas tika aprēķināta par iepriekšējiem divpadsmit mēnešiem. Šis atvieglojums neattiecas uz tiem parādniekiem, kuru parāds tika piedzīts saskaņā ar tiesas spriedumu vai tiesā atrodas aktuāla prasība par parāda piedziņu.
17. Klientu apkalpošanas nodaļa sagatavo akcijas „Atgādinājums”, veic pārrunas ar klientiem, noslēdz Vienošanās līdz parāda summai 499,99 EUR pirmstiesas kārtībā.
18. *Parādu piedzinējs* sagatavo akcijas „Brīdinājums”, veic pārrunas ar klientiem, noslēdz Vienošanās virs parāda summas 500,00 EUR pirmstiesas kārtībā un *juriskonsulti -* pēc sprieduma stāšanās likumīgā spēkā.

**Šo noteikumu glabāšanas vieta un termiņš:**

**Glabāšanas vieta:**

* elektroniskā veidā -mapē „ISO” serverī;
* papīra veidā

-dokumenta oriģināls - pie juriskonsultes.

**Glabāšanas termiņš:**  - līdz nomaiņai